|  |
| --- |
| **PASIENTINFORMASJON - FUMADERM** |

Fumaderm er et medikament som er utviklet av Fumarate, som finnes i planten Fumaria offisinalis.

Medikamentet brukes til Psoriasis behandling.

**HVORDAN VIRKER FUMADERM?**

I Psoriasis kan vi se en økt celledeling og opphopning av inflammatoriske celler i huden.

Vårt immunforsvar er involvert i denne prosessen.

Fumaderm virker anti-inflammatorisk dvs reduserer inflammasjonen, hemmer den hyppige celledelingen og påvirker immunforsvarets celler.

**HVORDAN BRUKES FUMADERM?**

Tablettene tas hver dag.

Doseringen varierer litt ut i fra din vekt og sykdomsaktivitet.

Din lege vil informere deg om hvor mange tabletter du skal ta.

**HAR FUMADERM BIVIRKNINGER?**

Vanlige bivirkninger er:

\***Urolig mage**. Dette kan variere fra luftplager til løs avføring. Noen kan oppleve kvalme og magesmerter i tillegg. Det er oftest verst 4 – 12 uker etter påbegynt behandling.

\***Hetetokter.** De er oftest verst i begynnelsen av behandlingen, men avtar etter hvert.

Sjeldne bivirkninger er hodepine og tretthet.

**HVEM SKAL IKKE TA FUMADERM?**

Pasienter med lever eller nyresykdom. Kjent kreftsykdom eller alvorlig nedsatt immunsystem. Gravide, ammende og barn.

**FUMADERM OG ANDRE MEDIKAMENTER?**

Informer alltid legen din om at du bruker Fumaderm. Det bør ikke brukes sammen med andre medikamenter mot psoriasis, unntatt lokal behandling.

**HVORDAN SKAL BEHANDLINGEN KONTROLLERES?**

Det er nødvendig med regelmessige laboratorieundersøkelser i begynnelsen.

Blodprøve og urinprøve tas før behandlingsstart, så 1 gang/mnd de første 6 månedene.

Deretter 1 gang annenhver måned.

Skjema Fumaderm dosering.

|  |  |  |
| --- | --- | --- |
| Uke | Fumaderm initialt | Fumaderm |
| 1 | 1 tablett daglig |  |
| 2 | 1 tablett 2 ganger daglig |  |
| 3 | 1 tablett 3 ganger daglig |  |
| 4 |  | 1 tablett daglig |
| 5 |  | 1 tablett 2 ganger daglig |
| 6 |  | 1 tablett 3 ganger daglig |
| Vedlikeholdsdose |  | Maximum 2 tabletter 3 ganger daglig. |